Exqrch/javanese-Komodo-pixelgpt huggingface dataset:
Lawa lumrahé metu yèn wayah bengi
Lawa uga kena diolah dadi menu masakan
Codhot utawa lawa goréng uga duwé khasiat kang nambani lelara
Daging lawa bisa dadi tamba lelara asma, gatel-gatel utawa alérgi ing kulit, saliyané iku daging lawa uga bisa kanggo tamba lelara asma
Saiki wis akèh warung-warung dodolan daging lawa
Sadurungé dimasak, daging codhot utawa lawa kudu dipisahké antarané awak lan elar
Kanggo ngilangna wulu-wulu kang alus ing awaké lawa daging iku kudu dibakar
Daging lawa dibakar nganggo areng
Sawisé iku daging lawa banjur dikumbah lan digodhog kurang luwih 30 menit nagnggo areng, banjur daging digoréng
Nanging sadurungé digoréng, daging lawa dibumboni nganggo tumbar, mrica, bawang lan uyah
Sawisé iku daging codhot banjur digoréng saéngga bumbune bisa mresep ing daging lan balungé.
Daging lawa duwé senyawa kitotefin kang bisa nyetabilaké membran sèl mastosit
Lelara asma kang disebabaké alergi uga bisa ditambani nganggo senyawa kitotefin
Daging lawa ngrangsang anané antibodi ing awak
Nalika ntibodi iku némplék ing sél matosit bisa njalari membran dadi pecah
Membran kang pecah bisa mbentuk otot-otot polos saluran nafas saéngga bisa kontraksi
Kang kudu digatékaké ya iku carané ngolah daging sadurungé dipangan
Yèn ngolahé salah bisa ngrusak kotitefin kang ana ing daging
Carané ngolah ya iku aja kepanasen yèn masak daging lawa
Suhu kang kanggo masak aja nganti punjul 150 drajat Celcius
Tai lawa bisa dadi pupuk organik kanggo tuwuhan
Pupuk organik iki diprodhuksi indhustri Kalurahan Jurumudi Baru, Kacamatan Benda, Kota Tangerang
Pupuk organik saka kotoran lawa iki akèh diminati masarakat Éropah awit pupuk iki pupuk organik murni kang ora ana bahan kimiané
Pupuk saka kotoran lawa iki cocog kanggo pupuk tuwuhan sayur-sayuran, umbi, rempah-rempah, kebun lan tuwuhan hias
Ing Éropah pupuk iki kangggo nyuburaké tuwuhan ing kebon
Pupuk saka kotoran lawa uga bisa ngrangsang metuné kembang ing tuwuhan
Unta Unta utawa onta iku rong spésies kéwan kuku genep saka génus "Camelus" (siji nduwé punuk tunggal - "Camelus dromedarius", siji manèh nduwé punuk loro - "Camelus bactrianus") kang uripé tinemu ing wewengkon garing lan ara-ara ing Asia lan Afrika Lor
Rata-rata umur pangarepaning urip onta watara 30 tekan 50 taun
Domestikasi onta déning manungsa wis diwiwiti watara 5.000 taun kapungkur
Pamanfaatan onta antarané kanggo dijupuk susuné (kang duwé pangaji nutrisi luwih dhuwur tinimbang susu sapi) sarta dagingé, lan uga digunakaké minangka kéwan buruh
Ujung Arab Ujung Arab utawi Jazirah Arab punika semenanjung wonten ing Asia Kulon, ingkang papanipun wonten ing sisih lor-wétanipun Afrika wonten ing Lempeng Arab
Kanthi wiyaripun 3.237.500 km², Semenanjung Arab punika semenanjung ingkang paling ageng wonten ing donya
Sacara geografis, Semenanjung Arab ngemot Bahrain, Kuwait, Oman, Qatar, Saudi Arabia, Uni Emirat Arab (UAE), lan Yaman, ugi kalebet bagéyan kidul saking Irak lan Yordania
Ingkang paling ageng wontenipun punika Saudi Arabia
Wonten ing jaman klasik, Semenanjung Sinai ugi dipunanggep minangka bagéyan saking Arabia
Semenanjung Arab punika terbentuk minangka asil saking perpecahan Segara Merah antawis 56 lan 23 yuta taun kapungkur, lan dipunwatesi déning Segara Merah wonten ing sisih kulon lan kulon-kidul, Teluk Persia lan Teluk Oman wonten ing sisih lor-wétan, Levant lan Mesopotamia wonten ing sisih lor, lan Segara Arab lan Samudra Hindia wonten ing sisih kidul-wétan
Semenanjung punika gadhah peranan geopolitik ingkang kritis wonten ing donya Arab lan sacara global amargi cadhangan minyak lan gas alam ingkang ageng
Ing bumi Arab, langkung jenis karang-karang ingkang sumebar wonten saged dipuntemokaken, kaliyan karang-karang ingkang paling sepuh wonten ing pérangan Dataran Arab-Nubia ing sisih sagara Abang, ingkang kawiwitan dipunlampahi déning sedimen ingkang langkung sepuh sarta dados enom nalika ngancik dhateng agara Persia
Wonten ing ujung punika, sampun kacathet wonten ofiolit ingkang paling saé ing donya, ingaran Ofiolit Semail, ingkang katingal ing pagunungan ing UAE lan sisih lor Oman
Ujung Arab boten gadhah sakéhé wadhuk utawi kali ingkang tetap
Papan-papan kalolobaanipun dipunirig déning saluran toya ingkang sementawis, dipunsebat wadi, ingkang garing kejawi nalika mangsa udan
Wonten akifer kuna ingkang akeh wonten ngandhapipun kalolobaanipun ujung punika, nanging nalika toya punika medal ing ndhuwur, lajeng dados oasis (kados ta Al-Hasa lan Qatif, kalih saking oasis ingkang paling ageng ing donya) lan ngidini pertanian, utaminipun wit kurma, ingkang ngajengaken ujung punika minangka produsen kurma paling ageng ing donya
Ing sakjroning, iklimipun asring panas lan garing, sanadyan wonten pangeculanipun
Papan-papan ingkang paling dhuwur gadhah iklim ingkang langkung adhem amargi dhuwuripun, lan pérangan pantai ing sisih sagara Arab saged pikantuk angin ingkang adhem lan lembab ing mangsa panas amargi adanya upwelling ingkang adhem ing sisih sagara
Ujung punika boten gadhah alas ingkang kandel
Kewan-kewan ingkang adaptasi kaliyan gurun katingal sumebar ing sakjroning wilayah punika
Dataran ingkang duwuripun langkung saking 760 m sumebar wonten ing sakjroning Ujung Arab
Dataran punika condhong ing sisih wétan saking tegalan ingkang gedhé, ingkang retak ing sisih pantai sagara Abang, dumugi ing banyu ingkang cetha ing sagara Persia
Papan-papan ing jero punika dipunciriki kaliyan 'cuestas' lan lebak-lebak, ingkang dipunirig déning sistem wadi
Ing sisih wétan wonten gugusan wedhi lan krikil ingkang bentuk sapérangan kados candra
Nagari-nagari wonten ujung (miturut arah jam saking sisih lèr ngantos kidul) inggih punika Kuwait, Qatar, lan Uni Emirat Arab (UAE) wonten sisih wétan, Oman wonten sisih tenggara, Yemen wonten sisih kidul, lan Saudi Arabia wonten pusatipun
Nagari pulo Bahrain wonten caket pesisir wétan Peninsula punika
Amargi wewenang Yemen dhateng Kapuloan Socotra, wawatesan géopolitik Peninsula ngadhepi Selat Guardafui lan Seganten Somalia wonten sisih kidul
Enem nagari Bahrain, Kuwait, Oman, Qatar, Saudi Arabia, lan UAE minangka anggota Dewan Kerjasama Teluk ("Gulf Cooperation Committee")
Kasultanan Saudi Arabia nutupi pérangan ageng ujung punika
Mayoritas penduduk Ujung Arab manggen wonten Saudi Arabia lan Yemen
Ujung punika gadhah cadhangan cadhangan minyak paling ageng ing donya
Saudi Arabia lan UAE inggih ekonomi paling sugih wonten wilayah punika.
Qatar, nagari ingkang namung wonten ing Teluk Persia ing ujung ingkang ageng, dados papan dumunungipun stasiun televisi basa Arab Al Jazeera lan anak perusahaanipun ingkang ngangge basa Inggris, Al Jazeera English
Kuwait, ingkang wewatesan kaliyan Irak, minangka nagari ingkang wigati sacara strategis, minangka salah satunggaling panggenan utama kanggé pasukan koalisi ingkang ngawontenaken invasi menyang Irak ingkang dipunpimpin déning Amerika Serikat ing taun 2003.
Kaokasus Kaokasus utawa Kaukasia iku tlatah ing Éropa Wétan lan Asia Kulon ing antarané Sagara Ireng lan Sagara Kaspia kang kalebu Pagunungan Kaokasus lan laladan-laladan cendhèk liyané
Kaokasus kadhangkala dianggep péranganing Asia Tengah
Gigir ing tlatah Kaokasus yaiku Elbrus (5.642m), kang uga dianggep gunung paling dhuwur ing Éropa
Nagara-nagara mardika kang kalebu tlatah Kaokasus yaiku Ruslan (Distrik Kaokasus Lor), Georgia, Armenia lan Azerbaijan
Wewengkon gedhé kang isih kebawah praja ing Kaokasus antarané Ossetia, Chechnya, Ingushetia lan Dagestan
Kaokasus iku laladan kang duwé manéka warna linguistik lan budaya kang paling jembar ing donya
Sisih kidul Kaokasus diarani Transkaokasus
Kedadéyan wigati: Sajeroning mitologi Yunani, Kaokasus utawa Kaukasos iku kang nyemari donya
Prometheus diranté ing kana déning Zeus.
Gajah Famili Gajah (Basa krama: Bledug; Latin: "Elephantidae") iku famili saka ordho Pachyderm, lan siji-sijiné famili sing kasisa saka ordho Proboscidea
Gajah iku kéwan sing ana ing Indonésia
Gajah iku mamalia lan wujud kéwan dharat gedhé dhéwé ing donya
Ana 2 spésies gajah ing donya yaiku Gajah Asia (biyèn dikenal minangka Gajah Indhia) lan Gajah Afrika
Periode meteng gajah iku 22 sasi, paling suwé tinimbang kéwan dharat liyané
Bobot bledug (anak gajah) lumrahé 120 kilogram
Gajah bisa urip tekan 70 taun
Gajah uga tau digunakaké ing peperangan minangka gajah perang kanggo nyerang mungsuh
Ing ngisor iki dasanamaning gajah kang muni ing layang D.N.K
kaya ta Gajah (yèn alasan), Harjamuka (yèn sinamiran), Hasti, Hèsthi (yèn tinunggangan), Rajamuka, Kunjara, Dirada (yèn arep meta), Diraddha, Dwirocana, Dwiraddha, Dwipa, Dwipangga, Dipăngga (yèn tinitihan ing ratu), Samadya, Samaja (yèn ginawa prang), Waniti (yèn pinalanan), Liman, Pinggala, Jagamuka (yèn tinunggangan ing buta), Matengga (yèn ginawa cangkrama), Gajaksa, Gathamuthu, Brajamuka (yèn binarong).
Samudra Kidul Samodra Antarktika utawa Samodra Kidul iku massa banyu sagara sing ngubengi bawana Antartika
Tlatah iki minangka samodra gedhé dhéwé kapapat lan wis disepakati sinebut samodra déning Organisasi Hidrografik Internasional (IHO) ing taun 2000
Sadurungé iku, pandhangan umum mratélakaké yèn Samodra Atlantik, Samodra Hindia lan Samodra Pasifik langsung wewatesan karo pasisir Antartika
65 00 LS, 0 00 BT (kanthi nominal), nanging Samodra Kidul duwé béda karakter unik minangka massa banyu sagara sing gedhé sing ngubengi bawana Antartika; samodra iki dumunung antara 60° lintang kidul nganti pasisir bawana Antartika, lan nyakup 360° bujur bumi
Dhéfinisi kanggo Samodra Kidul isih durung padha banget ing saindhenging donya
Australia ménéhi dhéfinisi Samodra Kidul mèmper karo dhéfinisi IHO nanging nglebokaké uga kabèh massa banyu sagara sing dumunung antarané pasisir kidul Australia, Tasmania lan Niu Selan minangka Samodra Kidul, dudu Samodra Hindia
Suhu banyu sagara manéka warna antara 10 lan -2°C
Badai siklon lumaku saka arah wétan ngubengi bawana lan kerep banget wujud badai gedhé amarga anané béda suhu sing nyata antara dhataran ès karo sagara
Wewengkon samodra saka lintang 40 LS nganti Lingkar Antartika minangka wewengkon kanthi kacepatan angin rata-rata paling kuwat dibandingaké panggonan liyané ing donya
Ing mangsa adhem, samodra njendhel ("membeku") nganti 65° LS ing sektor Pasifik lan nganti 55° LS ing sektor Atlantik, suhu lumahing sagara mudhun nganti sangisoré 0 °C
Ing sawatara titik ing pasisir bawana, isih tinemu tlatah bébas ès, bab iki disebabaké anané angin sing kuwat sing terus menerus milir saka bawana menyang samodra
Samodra Kidul, jeroné rata-rata 4.000 - 5.000 m, mung sethithik panggonan kang cethèk
Dhangkalan bawana Antartika lumrahé ciut lan luwih jero (400 – 800 m) katimbang rata-rata jeroné dhangkalan ing bawana liyané (133 m)
Selimut ès Antartika tansaya amba saka minimum 2,6 yuta km² ing sasi Maret nganti dadi 18,8 yuta km² ing sasi September, tegesé ambané nambah mèh tikel pitu
Arus Sirkumpolar Antartika (dawané 21.000 km) mili tumuju menyang arah wétan; minangka arus samodra gedhé dhéwé ing donya, ngilèkaké 130 yuta m³ banyu saben dhetik, tegesé kaping satusé kabèh ilèn banyu kali sing ana ing donya
Pirsani informasi ngenani Samudra Kidul ing KamusWiki.
Samodra Indhi Samodra Indhi (Indonésia: "Samodra Hindia") iku kumpulan banyu gedhé dhéwé katelu ing donya, nyakup watara 20% lumahing banyu ing bumi
Ing isih lor diwatesi déning pérangan kidul Asia; ing sisih kulon déning Jazirah Arab lan Afrika; ing sisih wétan déning Ujung Malaka, Indonésia, lan Australia; ing sisih kidul déning Samodra Kidul
Samodra iki dipisahaké saka Samodra Atlantik séning 20° bujur wétan, lan saka Samodra Pasifik déning 147° garis ujur wétan
Tlatah Dawané Pasisir: 66.526 km Titik ketinggian: Bandar: Kolkata (India), Chennai (Sri Lanka), Durban (Afrika Kidul), Jakarta (Indonésia), Karachi (Pakistan), Fremantle (Australia), Mumbai (Mumbai; India), Lempongan Richards (Afrika Kidul) Rujukan
Racaké tulisan iki dhedhasar tèks domain umum saka Oseanografer Sagara AS ing .
Leipzig Leipzig ( ) ['laɪ̯pʦɪç] (Sorbia/Lusatia: "Lipsk") iku siji kutha ing Jerman
Kutha iki sing ndunungi 510.651 jiwa
Leipzig sing saka taun 1949 - 1990 papané ana ing Jerman Wétan iku misuwur minangka kutha buku
Saben taun peken buku "Leipziger Messe" dianakaké
Leipzig duwé kutha kembar:
Samodra Atlantika Samodra Atlantika iku samodra gedhé dhéwé kaloro ing donya, nyakup watara 1/5 lumahing bumi
Tembung Atlantik asalé saka mitologi Yunani sing tegesé "Sagara Atlas"
Samodra iki awangun aksara S, mujur saka belahan bumi lor tekan belahan bumi kidul, kapérang loro déning garis khatulistiwa dadi Atlantika Lor lan Atlantika Kidul
Diwatesi déning Amérika Lor lan Amérika Kidul ing sisih kulon samudera lan Éropa lan Afrika ing sisih wétan samodra
Samodra Atlantika kagandhèng karo Samodra Pasifik, ing sisih lor bumi déning Samodra Arktik lan ing sisih kidul bumi déning Lintasan Drake
Hubungan gawéan manungsa antara Samodra Atlantik karo Samodra Pasifik digawé liwat Terusan Panama
Wates antara Samodra Atlantik karo Samudera Hindia ing sisih wétan, diwatesi ing garis 20° Bujur Wétan
Wates antara Samodra Atlantik karo Samodra Arktik ya iku garis saka Grunlan menyang Svalbard ing sisih lor Nurwègen
Nyakup watara 20% lumahing bumi, Samodra Atlantik dumunung ing urutan kaloro gedhé dhéwé bab ukurané sawisé Samodra Pasifik
Diitung karo sagara ing saubengé samodra iki ambané 106.450.000 km²; yèn sagara ing saubengé ora diitung, jembaré 82.362.000 km²
Abidjan (Pasisir Gading), Akra (Ghana), Amsterdam (Walanda), Antwerp (Bèlgi), Bahia Blanca (Argentina), Baltimore (AS), Banjul (Gambia), Belfast (Karajan Manunggal), Bergen (Nurwègen), Betio (Kiribati), Bissau (Guinea-Bissau), Bordeaux (Prancis), Boston (AS), Bremen (Jerman), Brest (Prancis), Bristol (Karajan Manunggal, Buenos Aires (Argentina), Cadiz (Spanyol), Cape Town (Afrika Kidul), Casablanca (Maroko), Cayenne (Guyana Prancis), Charleston (AS), Cherbourg-Octeville (Prancis), Conakry (Guinea), Cork (Républik Irlandia), Cotonou (Benin), Dakar (Senegal), Douala
Irlandia), Cotonou (Benin), Dakar (Senegal), Douala (Kamerun), Dublin (Républik Irlandia), Dunkirk (Prancis), Edinburgh (Karajan Manunggal), Fortaleza (Brasil), Georgetown (Guyana), Glasgow (Karajan Manunggal), Hamburg (Jerman), Halifax (Kanada), Jacksonville (AS), La Coruña (Spanyol), Lagos (Nigeria), Las Palmas (Kapuloan Canary, Spanyol), Le Havre (Prancis), Libreville (Gabon), Lisboa (Portugal), Liverpool (Karajan Manunggal), Lomé (Togo), London (Karajan Manunggal), Luanda (Angola), Malabo (Guinea Ekuatorial), Monrovia (Liberia), Montevideo (Uruguay), Montreal (Kanada),
Monrovia (Liberia), Montevideo (Uruguay), Montreal (Kanada), New Haven (AS), New York (AS), Newcastle upon Tyne (Karajan Manunggal), Newport News (AS), Norfolk (AS), Nouakchott (Mauritania), Oslo (Nurwègen), Ostend (Bèlgi), Paramaribo (Suriname), Philadelphia (AS), Port Harcourt (Nigeria), Porto (Portugal), Porto Novo (Benin), Portsmouth (Karajan Manunggal), Portsmouth (AS), Providence (AS), Rabat (Maroko), Recife (Brasil), Rio de Janeiro (Brasil), Rotterdam (Walanda), Salvador (Brasil), Santander (Spanyol), Santos (Brasil), Savannah
(Brasil), Santander (Spanyol), Santos (Brasil), Savannah (AS), Sevilla (Spanyol), Southampton (Karajan Manunggal), Tangier (Maroko), Trondheim (Nurwègen), Vigo (Spanyol), Pasisir Walvis (Namibia), Wilmington (AS) Catatan – transportasi
Terusan Kiel lan Terusan Saint Lawrence iku rong jalur banyu sing wigati.
Samodra Lor Samodra Arktik, dunungé ana ing belahan lor bumi lan racaké dumunung ana ing wewengkon Arktik Kutub Lor, iku wujud samodra kang paling cilik lan paling cethèk ing antarané limang samodra kang ana ing donya
Sanadyan Organisasi Hidrografik Internasional (IHO) nganggep minangka samodra, para ahli samodra nyebut samodra iki "Sagara Mediterania Arktik" utawa "Sagara Arktik", kalebu minangka siji saka Sagara Mediterania kang kagabung sajeroning Samodra Atlantik.
Ketapang (tuwuhan) Ketapang utawa Terminalia catappa iku sawijining tuwuhan gedhé tropis sing kalebu family Combretaceae
Asalé wit Kepatang isih dadi kontroversi, bisa uga saka India, Ujung Malaya, utawa Nugini
Wit iki tuwuh dhuwuré nganti 35 m, kanthi tajuk kang tegak simètri lan pang-pangé horisontal
Yèn wité wis rada tuwa, tajuké dadi rata awangun vas
Godhong-godhongé amba, dawané 15–25 cm lan ambané 10–14 cm, lonjong, warna ijo tuwa mengkilap
Wit iki godhongé padha palastra ing mangsa panas; sadurungé rontok, wernané dadi semu abang utawa kuning-coklat, amarga anané dat pigment kaya violaxanthin, lutein, lan zeaxanthin
Kembangé ana loro ya iku lanang lan wadon ing wit sing padha
Kaloroné duwé diamèter 1 cm, warna putih rada ijo
Wohé dawané 5–7 cm lan ambané 3-5.5 cm, ijo nalika isih enom banjur malih dadi kuning lan pungkasané abang nalika wis mateng, kanthi wiji tunggal
"Terminalia catappa" tuwuh ing tlatah tropis minangka tuwuhan hias, kanthi tajuk godhong sing rimbun
Wohé rada kecut rasané
Kayuné awarna abang, atos lan tahan banyu
Ing tlatah Polynesia kayu iki digawé prau
Godhongé ngandhut sawatara flavonoid (kaya kamferol utawa quercetin), sawatara tannin (kaya punicalin, punicalagin utawa tercatin), saponine lan phytosterol
Amarga sugih dat kimia, godhongé dianggo warna-warna pangobatan tradhisional
Contoné, ing Taiwan godhong sing tiba dipigunakaké kanggo obat lelara liver
Ing Suriname, tèh sing digawé saka godhong Ketapang dianggo tamba lara désèntri lan lara weteng
Uga ana sing nyangka yèn godhong Ketapang ngandhut dat sing bisa nyegah kanker (sanadyan ora tinemu karakteristik dat antikarsinogin) lan antioksidan uga anticlastogenic
Tumraping pamiyara iwak, godhong Ketapang dipigunakaké kanggo ngudhunanké ph lan kadhar logam sajeroning banyu
Cara iki wis dipigunakaké déning "Betta Breeders" ing Thailand mataun-taun.
Kutub Lor Kutub Lor utawa Arktik iku titik paling lor saka bumi, minangka siji-sijiné titik sing diliwati déning garis khayal 90 derajat Lintang lor
Dhéfinisi Kutub Lor Bumi
Kutub Lor iku titik paling lor Bumi, bisa didhéfinisèkaké sajeroning patang cara kang béda-béda
Nanging mung loro cara pisanan sing umum digunakaké
Sanadyan mangkono dhéfinisi sing paling umum yaiku Kutub Lor dumunung ing Samodra Arktik.
Samodra Donya Samodra Donya, utawa samodra global iku sistem samodra ing donya kang kagandhèng dadi siji wujud lapisan hidrosfir bumi
Manunggaling samodra ing donya, kanthi sesambungan kanthi bébas (relatif) ing antarané, iku wigati banget tumrap oséanografi
Bisané, tlatah iki dipérang dadi sawatara samodra sing dipisahaké déning bawana lan wujud oséanografis liyané: pamérangan iki ya iku Samodra Atlantik, Samodra Arktik (kadhangkala dianggep sagara ing Samodra Atlantik), Samodra Hindia, Samodra Pasifik, lan Samodra Kidul (kadhangkala dianggep mung pérangan kidul saka Samodra Atlantik, Hindia, lan Pasifik)
Sabanjuré, tlatah iki dipérang dadi sagara-sagara sing luwih cilik.
Polinésia Polinésia (saka basa Yunani: πολύς "akèh", νῆσος "pulo") iku péranganing tlatah Oséania, dumadi saka grup kapuloan punjul 1.000 kapuloan sing kasebar ing Samodra Pasifik tengah lan kidul
Pirsani informasi ngenani Polinésia ing KamusWiki.
Mikronésia Mikronesia (saka basa Yunani: μικρός 'cilik', νῆσος 'pulo') iku kawasan ing Samodra Pasifik
Filipina dumunung ing sisih kulon, Indonésia ing kidul-kulon, Papua Nugini lan Melanesia ing sisih kidul, lan Polinesia ing sisih kidul-wétan lan wétan
Kawasan iki dipérang dadi 8 entitas pulitik:
Mèlanésia Mèlanésia (saka basa Yunani "pulo ireng") iku wewengkon sing mujur saka Pasifik kulon nganti tekan Sagara Arafura, lor lan wétan-loré Australia
Istilah iki pisanan dipigunakaké déning Jules Dumont d'Urville ing taun 1832 kanggo nyebut siji ètnis lan golongan pulo-pulo sing béda saka Polinésia lan Mikronésia
Saiki, klasifikasi rasial d'Urville dianggep ora cocog sebab nutupi keragaman budaya, linguistik, lan genetik Melanésia lan saiki mung dipigunakaké kanggo jeneng géografis waé
Minangka tambahan, nagara Fiji, Papua Nugini, Kapuloan Solomon, Vanuatu, lan Kaledonia Anyar (minangka dependensi Prancis) migunakaké istilah iki kanggo nggambaraké dhiri amarga nuduhaké sajarah kolonial lan situasi regional umum sing sarupa.
Australasia Australasia iku sebutan tumrap kawasan ing Oséania kang nyakup Australia, Niu Selan lan pulo-pulo ing saubengé ing Samodra Pasifik
Istilah iki diciptakaké déning Charles de Brosses sajeroning bukuné "Histoire des navigations aux terres australes" (1756) lan asal saka basa Latin kang tegesé "kidul Asia"
De Brosses mbédakaké Australasia saka Polinésia (ing sisih wétané), Mikronésia ing wétan-lor, lan "Magellanika" ing kidul-wétan Samodra Pasifik
Dideleng saka sisih géografi fisik, bawana Australia, Tasmania, Niu Selan, lan Mèlanésia kalebu sajeroning Australasia, sauntara iku miturut géografi pulitik, istilah "Australasia" kadhangkala dipigunakaké yumrap Australia lan Niu Selan waé, umpamané ing jeneng-jeneng organisasi
Jeneng "Australasia" naté dipigunakaké wektu Australia lan Niu Selan ngirim tim gabungan menyang Olimpiade 1908 lan Olimpiade 1912
Saka sisih ékologi, "Australasia" iku kawasan kang duwé sajarah évolusi kang seragam lan warna-warna flora lan fauna kang mung tinemu ing tlatah iki
Ing pangertèn iki, Australasia yaiku Australia, Pulo Irian lan pulo-pulo ing saubengé, kalebu Pulau Lombok lan Sulawesi sarta pulo-pulo ing Indonésia kang dumunung ing sisih wétané kaloro pulo mau
Niu Selan ora kalebu yèn migunakaké dhéfinisi iki
Garis bayangan kang misahaké Australasia karo Asia yaiku Garis Wallace – Kalimantan lan Bali dumunung ing sisih kulon, yaiku ing Asia.
Frankfurt Frankfurt/Frankfurt am Main( ) [ˈfʁaŋkfʊɐtʰ] iku kutha ing Jerman
Kutha iki sing ndunungi 670.000 jiwa
Olimpiade Musim Panas 2008 Olimpiade Mangsa Panas 2008, kanthi resmi dikenal minangka "Games of the XXIX Olympiad" (Tetandhingan Olimpiade kaping 29), dianakaké ing Beijing, Républik Rakyat Tiongkok wiwit tanggal 8 Agustus nganti 24 Agustus 2008, kanthi adicara pambuka kang dianakaké jam 08.08.08 (8 wengi liwat 8 menit lan 8 dhetik
(Angka 8 diasosiasèkaké minangka kamakmuran sajeroning kabudayan Tionghoa)
Sawetara tetandhingan, kalebu bal-balan, layar, voli pasisir lan langi marathon 10 km bakal dianakaké ing kutha-kutha Tiongkok liyané
Kanthi ditindakaké tetandhingan nunggang jaran ing Hong Kong, iki nandhakaké wis kaping pindho Olimpiade edisi kang padha di "tuan-rumah"i déning rong Komite Olimpiade Nasional
Logo resmi tetandhingan, kanthi irah-irahan "Dancing Beijing" (Beijing Njogèd), diwangun dhedhasar karakter kaligrafi "jing", tegesé kutha Beijing
Maskot Beijing 2008 yaiku lima Fuwa (Hanzi: 福娃; Pinyin: Fúwá; Basa Inggris: Sikap kekancan), saben sijiné nggambaraké siji warna ing cincin Olimpiade
Moto Olimpiade yaiku "One World, One Dream" (Siji Donya, Siji Impèn)
Olimpiade Beijing bakal dumadi saka 302 tetandhingan saka 28 cabang ulah raga, mung siji tetandhingan luwih akèh tinimbangOlimpiade Athena 2004
Prosès pamilihan "tuan rumah"
Beijing kapilih dadi kutha "tuan rumah" tanggal 13 Juli 2001, sajeroning Sidang IOC angka 112 ing Moskwa, ngalahaké Toronto, Paris, Istanbul lan Osaka kanthi dhistribusi swara: Pananggalan
Pananggalan ing ngisor iki wujud jadwal tetandhingan Olimpiade Beijing 2008 versi paling anyar 9 September 2006
Saben kothak biru nampilaké tetandhingan ing dina mau kaya déné putaran kualifikasi
Kothak kuning nampilaké babak final perebutan medhali kanggo saben cabang ulah raga
Angka ing ngarep saben kothak nampilaké cacahing tetandhingan final kang bakal dianakaké ing dina iku.
Wong Kerinci Wong Kerinci (Malayu: Kerinci utawi Kerinchi; Jawi: ) iku bebrayan kang manggon ing wewengkon Kabupatèn Kerinci, Jambi, Malaysia
Basa lan Budaya Kerinci
Tembung Kerinci asalé saka basa Tamil Kurinji ya iku jeneng kembang kurinji (Strobilanthes kunthiana) kang tuwuh ing India Kidul ing èlevasi sakdhuwuré 1800m
Awit saka iku Kurinji uga tegesé kawasan pagunungan
Wong Kerinci kaya déné wong-wong saka bebrayan liya ing Sumatra kalebu ras Mongoloid Kidul kang wicara nganggo basa Austronesia
Adhedhasar basa lan adat-istiadat wong Kerinci kalebu kategori Melayu, lan paling cedhak karo Minangkabau lan Melayu Jambi
Sapérangan gedhé wong Kerinci migunakaké basa Kerinci, kang duwé warna-warna dhialèk, kang bisa béda banget saka tlatah siji lan sijiné ing wewengkon Kabupatèn Kerinci
Kanggo komunikasi karo wong jaba racaké migunakakébasa Minangkabau utawa basa Indonésia (kang isih dikenal kanthi istilah "Melayu Tinggi")
Wong Kerinci duwé aksara kang karan "surat incung" kang wujud salah siji variasi surat ulu